hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
ՀՀ Քննչական մեկիտեն ավարտել է ադրբեջանական գերությունից վերադարձած երեք զինծառայողի գործի նախաքննությունն ու այն ուղարկել է դատարան: Խոսքը 2021 թվականի նոյեմբերի 16-ին հայ-ադրբեջանական սահմանին տեղի ունեցած մարտական գործությունների մասին է, որի ընթացքում գերեվարվել էր 32 զինծառայող: Նրանցից 24-ը վերադարձել է հայրենիք, իսկ ութը դեռ շարունակում են մնալ Բաքվի Բանտերում: Իսկ ահա հայրենիք վերադարձած և Հայաստանի բանտերում կալանավորված զինծառայողներին ՀՀ իշխանությունները դատում են՝ պատճառաբանելով, թե նրանց անգործության հետևանքով դիրքերն անցել են թշնաամուն:
Քաղաքագետ Անդրիաս Ղուկասյանը դատապարտում է Բաքվի գերությունից վերադարձածներին կալանավորելու և դատելու՝ քաղաքական իշխանության որոշումը: Ըստ նրա՝ նախ պետք էր պարզել՝ արդյո՞ք սահմանին կանգնած զինվորն ուներ տեխնիկական բոլոր հնարավորությունները թշնամուն դիմակայելու համար:
«Մինչ քրեական գործ հարուցելն ինչ արդյունք էր տվել ներքին քննությունը: Մենք չտեսանք ներքին քննության որևէ արդյունքեր, որպեսզի հասկանանք, թե որքանով է հիմնավոր այս քրեական գործը:  Մարդը եթե եկել է բանակ, ի վերջո, չի նշանակում, որ նա թնդանոթային միս լինելու պարտավորություն է իր վրա վերցրել:
Պետությունն իր չկատարած բոլոր պարտականությունները դնում է այդ զինվորների ուսերին: Այտեղ պետք է լինեին հսկողության տեխնիկական միջոցներ, առաջնագծի պաշտպանության եղանակը լիովին այլ կերպ պետք է կազմակերպվեր՝ հաշվի առնելով արցախյան պատերազմի դասերը: Այդ ամենը տեղի չի ունեցել, փոխարենը մարդկանց օգտագործում են այն պայմաններում, որ որևիցե ժամանկակից բանակ իր զինվորներին նման վերաբերմունքի չէր արժանացնի:
Գոյություն ունի ՔՊ-ի ընդհանուր մոտեցումը, որ միշտ մեղավոր են ուրիշները, իրենք որպես ղեկավար կազմ չունեն պատասխանատվություն, որ մեր երկրի առաջնագիծը թշնամու հետ գտնվում է այդպիսի վիճակում, իրենց պատասխանատվությունը, ըստ իրենց, զրո է: Դրանում պատասխանատու են զինվորները, գումարտակի հրամատարները, որոնց ադրբեջանցի հատուկջոկատայինները գերի են վերցրել: Այդ մոտեցումը ծնեց այդ քաղաքական որոշումը՝ կալանք կիրառել գերությունից վերադարձածների նկատմամբ: Կալանքի հիմքեր չկար»,- ասում է քաղաքագետը:
Անդրիաս Ղուկասյանն անընդունելի է համարում սահմանին կանգնած զինծառայողների համար կալանքը որպես խափանման միջոց ընտրելու գործելաոճը: Ըստ նրա՝ զինծառայողները որևէ կերպ չէին կարող ազդել նախաքննության ընթացքի վրա, ուստի անհրաժեշտություն և հիմքեր  չկար նրանց կալանավորելու:
«Մեր զինծառայողները, որոնք վերադարձել էին գերություն իրենք ոչ փախնելու էին, ոչ ազդելու էին նախաքննական մարմնի աշխատանքների վրա  և այդ կալանքը իրականացվեց քարոզչական նպատակներով՝ այստեղ ակնհայտորեն քաղաքական ենթատեքստ կա: Ինչ վերաբերում է գործին. Զինծառայողների առջև կարող են դրվել անհնարին, չիրականացվող առաջադրանքներ և հետո պահանջել կատարում: Այն եղանակը, որով մեր Զինված ուժերը փորձում են պաշտպանել առաջնագծի պաշտպանությունն, ըստ էության, կրկնությունն է ինչը տեղ էր ունեցել այս տարիների ընթացքում Արցախում: Այնտեղ որտեղ պետք էր օգտագործել տեխնիկական միջոները, ոչ թե մարդկանց, մեր պետությունը շարունակում է օգտագործել մարդկանց»,- ասաց նա:
Այս քրեական գործով անցնող մայոր Նարեկ Երիմյանն այն երեք զինծառայողներից մեկն է, որի գործն ուղարկվել է դատարան: Նրա պաշտպան Կարմեն Պողոսյանը մեզ հետ զրույցում նշում է, որ նախաքննություն ավարտվել է հունվարի 19-ին, բայց ՔԿ-ն անհասկանալի պատճառով 20 օր անց է հայտնում:
Կարմեն Պողոսյանն ասում է, որ պատրաստվում է հենց առաջին դատական նիստին մջնորդություն ներկայացնի մայոր Երիմյանին կալանքի խափանման միջոցը փոխելու համար:
«Կալանավորումն ու քրգործ հարուցեն անհեթեթության ժանրից են, որը միայն ՀՀ իրավապահ համակարգում կարող է լինել: Կալանավորեցին անհիմն: Քննիչը բերում է հիմնավորումներ, թե իբր գերիներ պետք է գան հարձաքննվեն, ծառայությունից մարդիկ պետք է գան հարցաքննվեն և այլն, բայց ընդամնեը երկու հոգու լսեցին, այսինքն այդ երկու հոգուն հարցաքննելու համար են կալանավորել»,- նշում է փաստաբանը և հավելում.
«Մեր անպաշտպան սահմաններում կանգնած զինծառայողներին, սպաներին, որոնք գերությունից են վարադարձել փորձում են զգոնացնել, վախ ներշնչել: Քավության նախազ դարձրեցին գերեվարված և հետ վերադարձած մեր զինծառայողներին»:
Փաստաբանը նշում է, որ Նարեկ Երիմյանը ոչ թե անգործություն են ցուցաբերել, յալ հնարավոր չի եղել դիրքը պաշտպանել: «Մենք սա դատարանում կապացուցենք, որ հնարավորություն չի եղել, քանի որ դիրքեր՝ թշնամու ներթափանցելը շատ արագ է եղել: Նարեկն այդ ժամանակ դիրքի հերթապահությունը մյուս ավագին փոխանցելիս է եղել, պահեստներն է ցույց տվել, իսկ զենքերը եղել են վրանում, մինչև փորձել է զենքը վերցնել ադրբեջանցիները զենքերը պահել են վրաներ»:
Նշենք, որ այս գործը մակագրվել է Արարատի և Վայոց Ձորի մարզերի ընդհանուր իրավասության դատարանի դատավոր Գառնիկ Ստեփանյանին: Առաջին նիստը կկայանա փետրվարի յոթին, ժամը 16:30-ին:
Նախորդ նյութըԾեծի ենթարկված եզդի նորակիչիկի ընտանիքը հայտնում է, որ նա հանձնվելու է իրավապահներին
Հաջորդ նյութը«Հադրութցիները, որ իմանում էին 9-ի համար ենք եկել, խոնարհվում էին ու ցավակցում, որ էդ ձևի կռիվ են տվել»․ Հին Թաղերի զոհերը
Իշխանասարի մոտ զոհված Գևորգ Հայրապետյանը 4 անչափահաս տղաների հայր էր, և սպասում էր հինգերորդին
«Եռաբլուր»-ի միջադեպի պատասխանատվությունը Փաշինյանն է կրելու, եթե պատժվողներ չլինեն
«Եռաբլուր»-ում մարմնական վնասվածքներ ստացած հինգ մայրեր հանցագործության մասին հաղորդում են ներկայացրել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.